ועדת העבודה, הרווחה והבריאות, כנסת 17, פרוטוקול מספר 486, 2008-07-09 09:00

יצחק גלנטי: בוקר טוב לכולם, אני מתכבד לפתוח את הישיבה.

יצחק גלנטי: ברכותיי למנהלת הכללית החדשה של המוסד לביטוח לאומי הגברת אסתר דומינסני, אנחנו שמחים לארח אותך פה בהופעתך הראשונה בוועדה ולאחל לך המשך הצלחה בתפקידך.

יצחק גלנטי: על סדר היום, דיון בהצעת חוק המוסד לביטוח לאומי מספר 101, קידום והשתלבותם של אנשים עם מוגבלות בשוק העבודה, התשס"ז-2007.

נחום איצקוביץ: בלחץ גדול שלך ושל הוועדה, עמלנו וטרחנו בחודשיים האחרונים כדי להגיע להסכמות כוללות, במטרה לממש באמת ובתמים את המהפכה שקבע כב' השופט לרון עליו השלום, בדוח של הוועדה שהוא עמד בראשה.

נחום איצקוביץ: היה לנו רצון והשתוקקנו שהחקיקה תתבצע ביום השנה לפטירתו, שהיה לפני כשבועיים ימים, אבל זה לא עלה בידנו ואני מתנצל על כך.

נחום איצקוביץ: הציווי של וועדת לרון חשובה לנו, וציבור הנכים ברחבי המדינה ממתין לבשורה שתאפשר לו לחזור לשוק העבודה, להתפרנס בכבוד ולהשתכר, זאת מבלי שהקצבה הבסיסית שלו תפגע אלא סך ההכנסה הכוללת שלו תלך ותגדל אם הגידול שלו מההכנסה מעבודה, וכמובן הזכויות האחרות.

נחום איצקוביץ: יש סדרה ארוכה מאוד, מניעים שהחברה הישראלית צריכה לתמוך בהם כדי להביא את הנכים לשוק העבודה ולהיות חלק מלא בחברה הישראלית.

נחום איצקוביץ: אני שמח להגיד שנמצא איתנו הנציב החדש בנציבות שוויון לאנשים עם מוגבלות, יונה קסטל, ואני חושב שגם אותו צריך לברך.

נחום איצקוביץ: הנציבות תרמה תרומה חשובה ביותר למהלכים, וכמובן שהוא גם יאמר את דברו.

נחום איצקוביץ: מכיוון שיש שינויים בין ההצעה הראשונה שהוגשה והוקראה לבין הדיונים השונים על כל מכלול הויכוחים שהיו כאן, אני מציע אדוני היושב ראש לאפשר למוסד לביטוח הלאומי להעלות את הנקודות המרכזיות הנוגעות לעניין הזה וכמובן שבמהלך הדיון, נתייחס במידת הצורך.

נחום איצקוביץ: אני יכול לציין שמלאכת המחשבת של החוק המוצע כאן והתיקונים שלו, הם פועל יוצא של הרבה שעות עבודה והרבה מאוד הבנות, כדי למצוא את האיזון הנכון בין הצרכים, הזכויות והיכולת שלנו לשלב נכים בתוך הקהילה של מדינת ישראל.

נחום איצקוביץ: כמובן שהמוסד לביטוח לאומי, המופקד על המהלך הזה יותר מכולנו, מופקד גם על המהלך האדיר הזה של המהפכה החברתית, כפי שאנחנו רואים.

נחום איצקוביץ: אני רק אציין שגם השר יצחק הרצוג מבקש למסור את תמיכתו המלאה, נשמח להביא את זה איתך אדוני היושב ראש, בתחילת שבוע הבא לקריאה שנייה ושלישית בכנסת.

יצחק גלנטי: תודה רבה אדוני.

יצחק גלנטי: אכן מגיעות פה ברכות גם לנציב יונה קסטל לרגל הופעת הבכורה שלו, תודה רבה.

יצחק גלנטי: אני חייב לציין שהוועדה קיימה התייעצויות דיונים רבים, בכל המישורים בשיתופם של כל הגורמים, ואני חושב שבוצעה עבודת קודש על ידי כל השותפים, כדי להגיע לכלל הסכמות שאני מקווה שנסיים אותם היום.

יצחק גלנטי: לכן אני מודיע לכם, שהישיבה תהייה מכוונת לכך שנוכל להגיע לסיכום ולהצבעות.

אילנה שרייבמן: התוצר הזה שאתם רואים לפניכם, הוא מלאכת מחשבת ועבודה רבה שהושקעה על ידי שותפים רבים שלכולם יש יד בתוצר הזה.

אילנה שרייבמן: אני רוצה בהזדמנות הזאת להודות: לארגוני הנכים, לנציגי האוצר, לעובדי המוסד לביטוח לאומי, לנציבות שוויון הזכויות, לוועדת העבודה והרווחה וכן לנציגי בית המעגלים, שהיו שותפים מלאים, יש כאן עיסקת חבילה שתתקבל, וסוף סוף נוכל לצאת לדרך.

יצחק גלנטי: תודה רבה.

יצחק גלנטי: ברצוני לברך גם חבר נוסף בוועדה, חבר הכנסת שכיב שאנן ממפלגת העבודה, שזו גם הופעתו הראשונה, ואני מאחל לך באמת השתתפות פעילה, אקטיבית ופורה במסגרת הוועדה הזאת.

שכיב שאנן: תודה רבה.

יצחק גלנטי: אני מבקש להתחיל בהקראה של הסעיפים.

רועי קרת: אני אתייחס לנקודות המרכזיות שהיו בהן שינויים, סעיף סעיף.

רועי קרת: ערן טמיר, אנא הקשב אם שכחתי משהו, תעיר כי היו הרבה שינויים מאז הנוסח הכחול.

רועי קרת: בסעיף הראשון לא חלו שינוים.

ליטל שוורץ: חוק הביטוח הלאומי (תיקון מס') (קידום השתלבותם של אנשים עם מוגבלות בשוק העבודה), התשס"ח-2007

יצחק גלנטי: אני מבקש את חברי הכנסת, להצביע על הסעיף הזה, מי בעד?

יצחק גלנטי: הצבעה אין נגד אין נמנעים הסעיף התקבל

רועי קרת: הסעיף השני הוא סעיף ההגדרות, והפסקאות 1 -2 מתייחסות להבחנה שיש בחוק בין מה שנקרא קבוצה א' לבין מה שנקרא קבוצה ב'.

רועי קרת: קבוצה א' מורכבת מבעלי הלקוי החמור ואלה שיש להם זכאות ממושכת לקצבת נכות, פה נכנס שינוי לעומת הנוסח הכחול שהונח על שולחן הועדה, הלקוי החמור הוגדר במקור כלקוי שמקנה נכות רפואית שלפחות של שבעים אחוזים או ארבעים אחוזי נכות נפשית, שבעים וחמישה אחוזים מהשינוי שמופיע בפניכם זה שיעור הנכות הרפואית, זה הופחת משבעים וחמישה אחוזים לשבעים אחוזים.

יצחק גלנטי: אוקי, אנחנו נצביע על הסעיף הזה, חברי הכנסת מי בעד הסעיף?

יצחק גלנטי: הצבעה אין נגד אין נמנעים הסעיף התקבל.

יצחק גלנטי: הסעיף עבר, בבקשה.

ליטל שוורץ: תיקון סעיף

רועי קרת: אני התייחסתי לפסקאות 1 -2, זה סעיף ארוך, בעמוד השני בפסקה ד' נכנס עוד שינוי, ההכנסה שמחייבת לצורך הגדרת נכה, הוגדרה בסעיף בנוסח הכחול שהונח בפניכם בעבר, כהכנסה של שישים אחוזים לגבי נכים מקבוצה א' או כהכנסה של חמישים אחוזים מההכנסה לגבי קבוצה ב', ההכנסה הזאת הופחתה, ההכנסה לגבי נכים מקבוצה ב' הופחתה מחמישים אחוזים לארבעים וחמישה אחוזים מהשכר הממוצע במשק, זה בא לידי ביטוי בפסקה 3(ב) בעמוד השני.

יצחק גלנטי: אם כן אנחנו נצביע רק על סעיף 2, בבקשה מי בעד?

יצחק גלנטי: הצבעה אין נגד אין נמנעים הסעיף התקבל.

יצחק גלנטי: אני מבקש להמשיך הלאה לסעיף הבא.

ערן טמיר: סליחה, יש עוד שינוי.

רועי קרת: נכון יש עוד שינוי, אני מדבר על השינויים העקרוניים, אם נתחיל להיכנס.

יצחק גלנטי: אני באמת מצטער, אי אפשר לעשות מזה.

רועי קרת: אני מבקש שהוועדה תנחה אותי, היו הרבה שינויים קטנים, ומעט שינויים גדולים, אני יכול לעבור על כל השינויים אם זה.

יצחק גלנטי: אתה חייב לעבור על כל שינוי ולהביא לידיעת הוועדה.

יצחק גלנטי: נקריא מחדש את הסעיף 3 בבקשה.

רועי קרת: לגבי סעיף 3, כמה מילות הסבר.

יצחק גלנטי: אבל שלא נחזור על הדברים שקרו קודם, אני לא רוצה שבכל פעם תחזור על הסעיף אחרי שהתקיימה הצבעה.

רועי קרת: בסעיף 3 לא נאמר מה הוא אומר, לפני הנאמר מה העקרון של הדיסריגרד יש הכנסה החל מהתיקון החדש, הכנסה של נכה נכנסת לאיזו מטריצה שגורמת לכך שכל שקל נוסף מעבר, מאיזה שיעור שהוא שיעור הדיסריגרד מפחית את הקצבה, שיעור הדיסריגרד המקורי שעליו סוכם בוועדת לרון הוא שבעה עשר אחוזים מהשכר הממוצע במשק, השיעור החדש שעליו, והוא מופיע לפניכם, הוא עשרים ואחד אחוזים מהשכר הממוצע במשק וזה הנוסח שמופיע לפניכם.

יצחק גלנטי: בסדר, אני אבקש להצביע על סעיף 3.

יצחק גלנטי: הצבעה אין נגד אין נמנעים הסעיף התקבל.

יצחק גלנטי: הסעיף התקבל, אנחנו עוברים לסעיף 4.

יצחק גלנטי: תודה רבה.

רועי קרת: יש לי עוד הערה ואני מתנצל, הסיכום כפי שמופיע בנוסח מבטא את פריסה של הקצבה החודשית הנוספת לתקופה של שלוש שנים, אני מבין שדובר על פריסה של ארבע שנים שמשמעה, שכל הפחתה מדורגת של שליש שליש תהיה החלטה.

רועי קרת: צריך לשנות את הנוסח, אני מבקשת להסמיך את היועצת המשפטית לעשות את הנוסח כפי שמתבקש ממה שאמרתי.

ג'ודי וסרמן: פריסה של ארבע שנים, והפחתה של עשרים וחמישה אחוזים בשנה.

יצחק גלנטי: תודה רבה, אנחנו עוברים להצבעה על סעיף 4 במלאו, מי בעד שירים יד.

יצחק גלנטי: הצבעה אין נגד אין נמנעים הסעיף התקבל עוברים לסעיף 5.

אבנר ערקובי: סליחה אדוני, במחילה יש לנו מה להגיד, יש סייגים מסוימים, אם אתם מצביעים אז תצביעו, אין בעיה.

יצחק גלנטי: ציינתי בדבריי שאנחנו עוברים סעיף סעיף ומצביעים על כל סעיף, סליחה אדוני.

יצחק גלנטי: בפניי הובאו כל הסיכומים שנעשו בהסכמה, אני לא מתכוון לעורר עכשיו דיון מחדש.

אבנר ערקובי: לפחות לצורך הפרוטוקול.

יצחק גלנטי: לצורך הפרוטוקול לא יהיה דיון מחדש.

יעקב כהן: לצורך הפרוטוקול, לא נעשו הסכמות עם כולם.

יצחק גלנטי: בבקשה אחד משניכם, אבל אחד.

יעקב כהן: אנחנו הבענו בצורה ברורה לוועדה, במסמכים שהעברנו לוועדה, שאנחנו מתנגדים בפגיעה בנכים עובדים שמשתכרים היום עד עשרים וחמישה אחוז מבלי שיפגעו בשכרם, אני רואה שהפגיעה הזאת נשארה, אומנם היא עלתה קצת, אבל עדיין הפגיעה נשארה, אנחנו מתנגדים לעניין.

יעקב כהן: תודה.

יצחק גלנטי: תודה רבה אדוני, מאחר ואנחנו כבר הצבענו ההתנגדות הזאת נדחית, אנחנו עוברים לסעיף 5.

רועי קרת: לגבי הדיסריגרד, כפי שסוכם בוועדת לרון היה שבעה אחוזים, זה עלה לעשרים ואחד אחוזים וזה בא לידי ביטוי גם בתיקון הזה.

יצחק גלנטי: תודה רבה.

שכיב שאנן: אדוני הערה, הסיפור הזה גם פוגע בעשרים וחמישה אחוז?

רועי קרת: כן זה פוגע, זה לא חדש, החידוש ב- 202.

ערן טמיר: זה לא נכון הסעיף הזה לא פוגע.

שכיב שאנן: עד עשרים וחמישה אחוזים וכעת הם יורדים לעשרים ואחד אחוזים, האם זה פוגע בהם כן או לא, זאת השאלה.

רועי קרת: המשמעות היא, שהדיסריגרד היא הכנסה שלא נלקחת בחשבון, לפי דוח לרון ההכנסה שלא נלקחה בחשבון היתה של שבעה עשר אחוזים, זו העלאה של ההכנסה הזאת לעשרים ואחד אחוזים, זו הטבה ולא פגיעה, זאת אומרת שעוד ארבעה אחוזים לא יילקחו בחשבון בחישוב הקצבה.

יעקב כהן: נקודת המוצא שלך זה דוח לרון, נקודת המוצא שלנו זה החוק הקיים, פה זה עשרים ואחד אחוזים.

יצחק גלנטי: תודה, רבותיי אנחנו עוברים להצבעה על סעיף 5, מי בעד?

יצחק גלנטי: הצבעה אין נגד אין נמנעים הסעיף התקבל.

יצחק גלנטי: אנחנו עוברים לסעיף 6, בבקשה.

רועי קרת: הסעיף הזה הוא בעצם לב התיקון והוא השתנה בצורה דרמטית מהנוסח הכחול שהונח לפניכם, אז כמה מילים להסבר, העקרון שעליו דיברה וועדת לרון ושהובא בנוסח שהובא במקור, היה עקרון בלתי אמצעי בין דרגת הכושר לבין הקצבה, כל שינוי של שיעור בדרגת אי הכושר הביא לשינוי אוטומטי בשיעור הקצבה, המתכונת החדשה שסוכם עליה היא אחרת.

רועי קרת: תהיינה ארבע דרגות אי כושר כפי שקיים היום בחוק, אבל הכנסת עבודה תבוא לידי ביטוי בהפחתה מדורגת של הקצבה ובכך נשמר העקרון שהיה חשוב, שלפיו כל תוספת של הכנסת עבודה תביא לסך הכל גבוה יותר.

רועי קרת: לא יהיה מצב שבתוספת של מאה שקלים בהכנסה, הולכת לאיבוד קצבה של אלף שקלים, כל מאה שקלים נוספים ישאירו בידיו של מי שהרוויח אותם איזה סכום, עם מנגנון מפורט שמופיע בסעיף הזה ובלוח ח', שהמשמעות שלו ואני אסביר אותה בקיצור, היא הפחתה מדורגת, זאת אומרת שאם אתה נכנסת למערכת עם דרגת אי כושר של מאה אחוזים, אתה תישאר במערכת בדרגת אי כושר של מאה אחוז.

רועי קרת: גם אם תתחיל לעבוד ולהשתכר, דרגת אי הכושר שלך תישאר מאה מאחוז, אבל הכנסת העבודה שלך באופן חלקי ויחסי תנוכה מהקצבה, כך שעד הכנסה מעבודה בשיעור של עשרים ואחד אחוזים מהשכר הממוצע במשק לא יגעו בכלל בקצבה, על הכנסה שמעל עשרים ואחד אחוזים ועד עשרים וחמישה אחוזים נדמה לי, יהיה ניכוי של עשרה אחוזים, זאת אומרת עשר אגורות לכל שקל הכנסה וכן הלאה, אני לא זוכר את המספרים, הם מפורטים בלוח.

יצחק גלנטי: תודה רבה לרועי קרת, חבר הכנסת שכיב שאנן אתה רוצה להעיר כאן משהו?

יצחק גלנטי: מקובל עליך?

יצחק גלנטי: תודה רבה אנחנו עוברים להצבעה על סעיף 6, מי בעד בבקשה.

יצחק גלנטי: הצבעה אין נגד אין נמנעים 2 בעד הסעיף התקבל.

יצחק גלנטי: אבקש להקריא את סעיף 7.

יצחק גלנטי: רועי קרת יש הערות?

רועי קרת: אין שינוי.

יצחק גלנטי: עוברים להצבעה על סעיף 7, מי בעד?

יצחק גלנטי: הצבעה אין נגד אין נמנעים הסעיף התקבל.

יצחק גלנטי: אבקש להקריא את סעיף 8.

יצחק גלנטי: תודה רבה.

רועי קרת: חלק מהסעיף הזה כפי שהיה בנוסח הכחול נשמט כיוון שהסעיף הזה הוא הסעיף שעיגן את הסעיף שדיברתי עליו קודם, של הצמדה בין דרגה אי כושר לקצבה, עקרון שאינו קיים , אפשר לראות את זה ברווח בעמוד 4, היו כתובים שם דברים שנמחקו, הפסקה החשובה בסעיף שנותרה, שבה גם הוכנס שינוי, פסקה ד' שמדברת על מה שנקרא תקופת הביטוח, נכה שהחל לעבוד, דרגת אי כושרו באופן טבעי משתפרת, אי הכושר שלו פוחת, אי הכושר שלו לעבודה עולה, הוא מגיע לנקודה שבה הוא מפסיק להיות מוגדר נכה, הסעיף הזה מבטיח לו תקופה של שלושים ושישה חודשים שבה אם חדל לעבוד הוא יכול לחזור למערכת הנכות.

רועי קרת: השינוי שהוכנס פה שבנוסח הכחול שהונח לפניכם, תקופת הביטוח היתה של עשרים וארבעה חודשים, בעקבות ההסכמות שהוסכמו היא הוארכה לשישים ושישה חודשים, זאת אומרת ישנן שלוש שנים שהנכה יכול לחזור למערכת, כפי שכתוב פה ללא חוות דעת של רופא ומה שנקרא במסלול המהיר, כתוב, הוא חוזר לאותה דרגה, בעצם קביעה, אני אומר במרכאות, הוא חוזר אוטומטית לאותה דרגה שנקבעה לגביו לאחרונה, הוא לא צריך לעבור את כל מסלול הבדיקות שהנכים פחדו ממנו.

שמעון יאיר: אני רוצה לפנות לחבר הכנסת שכיב שאנן לגבי הסעיף הזה שבלעדיו, מאחר והוא לא היה לאורך כל הדיונים והוא לא בקי ביותר, זה סעיף בעייתי מאוד הסעיף הזה, מכיוון שהוא אומר שנכה שמשתכר שלוש שנים לא נפגעת לו הקצבה, כמובן לפי הדיסריגרד, ברגע שחלפו השלוש שנים והוא מפסיק לעבוד מאיזו סיבה, הוא צריך לעבור ועדה נוספת, אני אומר את הדברים האלה כדי שיהיו בפרוטוקול.

יצחק גלנטי: כבר העירו לך קודם, שזה לא הסעיף הרלוונטי.

יצחק גלנטי: סלח לי אדוני אבל אתה מתעקש לדבר עכשיו ואני לא אתן לך את זכות הדיבור כאשר יגיע הסעיף הרלוונטי, אז תחליט מה אתה רוצה.

שמעון יאיר: אני אגיד את אותם דברים, לא משנה אם אני אגיד אותם עכשיו או אחר כך, אני בטוח שחבר הכנסת שכיב שאנן יזכור את מה שאמרתי.

שמעון יאיר: מדובר בסעיף שקובע שאחרי שלוש שנים אדם שהפסיק לעבוד, לכן כשהוא הפסיק לעבוד מאיזו סיבה, פיטרו אותו מסיבות של אי התאמה או שהמפעל נסגר וכדומה, הוא יצטרך לעבור שוב לוועדה של ביטוח הלאומי כדי שהיא תקבע אם מגיעה לו קצבת נכות מחדש, הבעיה היא והיא בעיה קשה, כי מרגע שהוא יצא ממעגל מקבלי קבצת הקבע, אני אומר את זה כבעל ניסיון, קשה מאוד לחזור לתוך מעגל מקבלי הנכות.

שכיב מוראד שנאן: שמעתי את הויכוח שהיה בינך לבין סגנית המנהלת הכללית לפני תחילת הדיון.

שמעון יאיר: זה לא היה ויכוח, זו היתה שיחה.

שכיב מוראד שנאן: אני הבנתי את זה כבר לפני דבריך, מאחר וזה לא רלוונטי בסעיף נשאיר את זה.

יעקב כהן: מה שעושה מדינת ישראל בעצם, היא קובעת שנכים יכולים להשתכר עד לגובה של שישים אחוזים מהשכר הממוצע, כאשר מובטחת להם הגנה למשך לתקופה של שלוש שנים ואחרי שלוש שנים המדינה לוקחת ושואבת לעצמה את כל האחריות מאותו אדם.

אביעזר גרואר: אנחנו מדברים על רשת בטחון שהיא באמת הישג גדול של התכנית, של הרפורמה כאן, המדובר על מצב או שהנכה הפסיק לגמרי לעבוד או שפחתה השתכרותו, בנוסח כאן נאמר שפחתה הכנסתו, אני מבקש להוסיף את "פסקה או פחתה" בשורה הרביעית בד(1), פסקה או פחתה.

אביעזר גרואר: להוסיף את המלה פסקה או פחתה הכנסתו.

רועי קרת: נכה שאם רק פחתה הכנסתו.

אביעזר גרואר: יש שני מצבים, מצב אחד שהוא הפסיק לגמרי לעבוד, התפטר או פוטר.

ג'ודי וסרמן: גם הפסקה זה הפחתה.

אביעזר גרואר: יכול להיות שמישהו יטען שפחתה זה בכל זאת מצב שהוא עדיין מרוויח כסף, אני רוצה לראות מצב שהוא לא מרוויח בכלל כי הוא פשוט התפטר או פוטר.

אביעזר גרואר: אני רוצה למנוע פרשנות שרק כל עוד הנכה הוא עובד רק אז הוא זוכה לרשת בטחון, גם במצב שהוא התפטר או פוטר גם אז הוא זכאי לרשת הבטחון.

גו'די וסרמן: אם יהיה צורך נבהיר את זה, זה עניין של נוסח.

גו'די וסרמן: לדעתי זה לא נדרש, אבל אני אבדוק את זה.

שכיב מוראד שנאן: אני חושב שאת מה שהוא מציע לא פוגע , זה היינו הך.

אביעזר גרואר: אני רוצה למנוע מצב שבו תהיה פרשנות.

יצחק גלנטי: תודה, הנוסח הזה ייבדק מחדש.

יצחק גלנטי: אנחנו עוברים להצבעה על סעיף 8, מי בעד בבקשה.

יצחק גלנטי: הצבעה 1 נגד אין נמנעים 2 בעד הסעיף התקבל.

יצחק גלנטי: אנחנו עוברים לסעיף 9.

ג'ודי וסרמן: הוסף סעיף בין 8 ל- 9 והוא סומן ב-X

רועי קרת: זהו סעיף חדש.

רועי קרת: בשיטה החדשה, בתוך פרק הנכות יש שתי קצבאות, אני אבהיר את זה כי ההערה הזאת יכולה להיות נכונה לכמה סעיפים בהמשך, עד עכשיו היתה רק קצבת נכות וכל החוק מתייחס רק לקצבת נכות, מעכשיו תהיה קצבת נכות וקצבת עידוד, בכל מיני מקומות שזה אחד מהם, היה צריך לעשות התאמות.

רועי קרת: סעיף 214 במקרה הזה הוא הסעיף של הבדיקה מחדש, היום יש בדיקה מחדש רק לגבי עניין קצבת נכה כי זה מה שיש בחוק, מחר יהיה דבר חדש שנקרא קצבת עידוד, צריך לאפשר בדיקה מחדש של המצב הרפואי בלבד, כי בקצבת עידוד אין אי כושר יש רק בדיקה רפואית, צריך לאפשר את הבדיקה מחדש כי גם לגבי העידוד, זו הערה שהיא נכונה גם לגבי סעיפים שיופיעו בהמשך, אולי כשנגיע לזה נדבר על כך, בכל מקום שבו קצבת העידוד היתה רלוונטית, הכנסנו אותה ושילבנו אותה גם בתוך החוק.

יצחק גלנטי: תודה רבה, אנחנו עוברים להצבעה על סעיף X מי בעד?

יצחק גלנטי: הצבעה אין נגד אין נמנעים הסעיף התקבל.

יצחק גלנטי: אנחנו עוברים לסעיף 9, בבקשה.

יצחק גלנטי: חבר הכנסת משה כחלון, אתה משתתף בהצבעה?

משה כחלון: אני לא משתתף בהצבעה.

רועי קרת: יש כאן הערה על הנוסח, של נציגי נציבות השוויון, שאנחנו מקבלים.

רועי קרת: היא עולה בקנה אחד עם מה שסוכם, העקרון של הסעיף, זה סעיף של שמירת ההטבות והוא פשוט, אדם שהיה זכאי להטבות לפי כל דין אחר, מכל מקור אחר, ארנונה, מינהל מקרקעי ישראל, מס רכוש ולא חשוב איזה, בגלל שהוא נכה והתחיל לעבוד וחדלה זכותו בגלל שהוא עובד, יהיה זכאי להטבות כפי שהמדרגות שהסעיף קובע באופן הבא, במשך שלוש שנים ההטבות תמשכנה להינתן לו במלואן, ובסוף השלוש שנים אם מדובר למי שעבר מקצבת נכות לקצבת עידוד, ההטבות תינתנה לו באופן יחסי לפי קצבת העידוד שהוא מקבל, היחס בין קצבת העידוד לבין מה שמקבל נכה מלא.

רועי קרת: ערן טמיר יש כאן דיוק לנוסח.

אורנה גייל: אנחנו סיכמנו שההטבות תשמרנה לו באותם תנאים שקיימים בחוק שמכיר אותן וכל עוד ההטבה קיימת לגבי זכאים אחרים, אנחנו ניתן ניסוח נוסף לסעיף של סעיף ב', הניסוח כאן הוא לא מדויק, למעשה השמירה על ההטבות ניתנת מכוח החוק הזה ולא מכוח חוקים אחרים, לכן המלה זכאותו בסיפא של סעיף ב אינה נכונה, לכן את העקרון סיכמנו ואנחנו צריכים להסמיך את היועצת המשפטית.

ערן טמיר: אם הנוסח הזה בסדר אז מצוין, אני חושב שהוא לא בסדר ואני אגיד למה.

נחום איצקוביץ: סליחה, אתם מוכנים לנסח את הניסוח שיעלה בקנה אחד עם התפיסה שלא פוגעים בזכויות של נכים בגין החוק הזה?

נחום איצקוביץ: נסחו את זה, תקנו את זה, והיושב ראש יאשר את זה, אנחנו לא נמרח את זה.

אביעזר גרואר: אולי מבחינת הצעה לסדר, אדוני היושב ראש, מאחר ואני חושב שהנוכחות שלנו בהקראה חשובה ואני פוחד שהפזיזות פה היא מהשטן, אולי יסמיך אדוני היושב ראש מספר אנשים כדי לקבל החלטה בנושא הזה.

אורנה גייל: אני יכולה להקריא נוסח עכשיו.

רועי טמיר: בעמוד 5 בשורה שמתחילה במילים "אלא אם כן חדלה זכאותו" במקום השורה הזאת צריך לבוא "בתנאים לפי הדין שמכוחו היא ניתנת וכל עוד היא ניתנת לפי אותו דין".

ג'ודי וסרמן: שוב, "בתנאים שבהם היא ניתנת לפי הזכאות ולא כל עוד היא ניתנת"

רועי קרת: לדוגמה, נניח שעירייה פלונית נותנת פטור לארנונה בשיעור של שבעים וחמישה אחוז, אותו אדם שהיה זכאי להיות זכאי כי הוא הפסיק להיות זכאי, כי עכשיו הוא עובד והוא לא נכה, הוא ימשיך להיות זכאי להטבה, זה מה שהדין קובע, השורה הזאת רוצה לומר את הדבר הפשוט הבא, אם אותה עירייה הודיעה שהיא לא נותנת יותר פטור לנכים אז גם הפטור שלו יופסק, הרי לא יעלה על הדעת שנכים לא יקבלו והוא כן יקבל מכח ההוראה, זה מה שהשורה הזאת רוצה לומר.

אורנה גייל: הזכאות מכח הדין להנחה, היא מכח הדין, אף פעם הזכאות היא לא מכח החוק הזה הזכאות היא מכח הדין.

רועי קרת: לשנות את המלה זכאותו במלה הזכאות להטבה.

יצחק גלנטי: תודה לנציג האוצר.

יצחק גלנטי: רבותיי אנחנו עוברים להצבעה על סעיף 9.

יצחק גלנטי: הצבעה אין נגד אין נמנעים הסעיף התקבל.

יצחק גלנטי: אנחנו עוברים לסעיף Y.

רועי קרת: גם זה סעיף חדש, אמרתי קודם שצריך היה לעשות התאמות, זו אחת מההתאמות, סעיף 310 קובע זכאות למענק פטירה למשפחתו של אדם שקיבל קודם מותו קיבל את אחת הקצבאות המנויות באותו סעיף, קצבת עידוד לא מנויה באותה סעיף ואנחנו מכניסים אותה עכשיו וזה אומר שאדם שעבר מנכות לעידוד, אם חס וחלילה ילך לעולמו גם יהיה זכאי לזכות את שאיריו במענק פטירה.

יצחק גלנטי: תודה רבה, אנחנו עוברים להצבעה על סעיף Y , זו הטבה גדולה.

יצחק גלנטי: הצבעה אין נגד אין מתנגדים הסעיף התקבל הסעיף התקבל.

יצחק גלנטי: עוברים לסעיף 10.

יצחק גלנטי: בבקשה גברתי.

יצחק גלנטי: תודה רבה.

יצחק גלנטי: רועי קרת, אני חושב שיש לך הרבה מאוד מה להגיד פה.

רועי קרת: בעצם בדיונים הראשונים שהיו בוועדה הוצג גרף, אז אם בעבר הגרף היה נחתך ממש באמצע שלו, קצבת העידוד בעצם ממשיכה את שיפוע הגרף עד הנקודה שדוח לרון קרא נקודת הקיטום.

רועי קרת: אלה הסכומים שמופיעים בחלק השני של הסעיף, זאת אומרת שימשך באופן רציף מנגנון ההפחתה שבו כל הכנסה נוספת גורמת אומנם להפחתה של הקצבה אבל באופן שנותר עדיין בידיו של המבוטח איזה שהוא סכום, לא יהיה מצב שהכנסה נוספת גורמת להפסד.

רועי קרת: השינוי היחידי שהוכנס פה מעבר למנגנון, הוכנס פה בסכומי הקיטום שקודם בוטאו באחוזים מהשכר המוצהר ועכשיו הם מבוטאים בשקלים וצמודים לסכום הבסיסי.

יצחק גלנטי: תודה רבה, אני שמח על הצטרפותם של שני חברי כנסת כעת לישיבה, חבר הכנסת רן כהן וחברת הכנסת ליה שמטוב, אנחנו עוברים להצבעה על סעיף 10, אני מבקש להצביע.

יצחק גלנטי: הצבעה 3 בעד אין נגד אין נמנעים הסעיף התקבל.

יצחק גלנטי: אנחנו עוברים כעת להקראה של סעיף 11, בבקשה גברתי.

רועי קרת: גם פה יש שינוי משמעותי, בנוסח הכחול היו שתי קבוצות, היה גרף אחד לקבוצה א', וגרף שני חמור יותר לקבוצה ב', הגרפים אוחדו בצורה המקלה יותר, הגרפים אוחדו וכולם יקבלו את אותם שיעורי הפחתה כמו הנכים הקשים והוותיקים.

רועי קרת: שיעורי ההפחתה הם השיעורים הכתובים פה, מכל שקל הכנסה נוסף יופחתו השיעורים כפי שזה מופיע בלוח הזה.

רן כהן: ההפחתות הללו אדוני היושב ראש לא יגרמו מצב של מגרעת של מי שעובד יותר ומשתכר יותר?

רועי קרת: זה בדיוק מה שההפחתות הללו מבטיחות.

רן כהן: את זה בודק, כי זו מטרת העניין.

יצחק גלנטי: אנחנו דשדשנו פה.

רן כהן: אני מתנצל שלא הגעתי קודם, אני הייתי בוועדה שלי בנושא של עובדים בנושא שיחזור אליך.

רן כהן: בנושא של בטיחות וגיהות.

יצחק גלנטי: תודה רבה, אנחנו עוברים כעת להצבעה על סעיף 11, מי בעד?

יצחק גלנטי: הצבעה אין נגד אין נמנעים הסעיף התקבל.

יצחק גלנטי: אנחנו עוברים להקראה של סעיף 12, בבקשה גברתי.

רועי קרת: לפני זמן, בשנת 2002 עבר תיקון לחוק, תיקון מספר 54ב שקבע שני דברים, הוא קבע את הזכאות לקצבה שנקראת קצבת נכות נוספת.

יצחק גלנטי: תודה להצטרפותו של חבר כנסת דוד רותם.

רועי קרת: בשנת 2002 עבר תיקון לחוק הביטוח הלאומי שעשה שני דברים, הוא אפשר תשלום של קצבה נוספת לנכים קשים ואפשר לנכה שעבר מנכות לזקנה לקבל קצבת זקנה מוגדלת כפי שהיתה לו קצבת הנכות שהיתה לו קודם.

רועי קרת: התיקון הזה חל כמו כל תיקון על כי מי שלא הגיע לגיל זקנה במועד התיקון, יוצא שמי שהגיע לגיל זקנה באותה שנה לפני התיקון בעצם לא נהנה מהוראות התיקון, במסגרת ההסכמות שהושגו בוועדה סוכם שאותו תיקון שאני מדבר עליו יוחל עוד ארבע שנים אחורנית בצורה מדורגת, זאת אומרת שמי שהגיע לגיל זקנה שנה קודם יקבל מאה אחוז מההטבה, מי שהגיע שנתיים קודם לגיל זקנה יקבל שמונים אחוזים מההטבה והכל ומלבד שאין לו הכנסה מפנסיה.

רן כהן: מדוע נגרע חלקו אם יש הכנסה מפנסיה?

רן כהן: אם ההכנסה מפנסיה היא מאוד קטנה והיא אפילו קטנה מארבעים אחוזים או שישים אחוזים יגרע חלקו?

רועי קרת: אני רוצה להזכיר שאנחנו מדברים על סכומים מאוד נמוכים, זה בין מאתיים לשלוש מאות שקלים, זאת הקצבה החודשית הנוספת.

רן כהן: מה זה מאה האחוז?

רועי קרת: נדמה לי שזה באזור השלוש מאות שקל.

רן כהן: כל המאה אחוז, זה שלוש מאות שקל?

רועי קרת: שלוש מאות ושמונה שקל, זה המאה אחוז, אני מדברים על שברים מתוך המאה אחוז, על שמונים, שישים ארבעים.

יצחק גלנטי: תודה רבה.

יצחק גלנטי: אנחנו עוברים להצבעה על סעיף 12.

יצחק גלנטי: הצבעה אין נגד אין נמנעים הסעיף התקבל.

יצחק גלנטי: אנחנו עוברים כעת לסעיף 13.

יצחק גלנטי: אנא להקריא את הסעיף, לאחר מכן תהיה התייחסות שלי לגבי סעיף זה.

יצחק גלנטי: אני מבקש שכדי שהיה ברור מה מטרת הפיצול אני מבקש בכל זאת להקריא את סעיף 13.

יצחק גלנטי: רבותיי אני לא הייתי רוצה לפתוח את הדיון בנושא הזה, מאחר ויש כאן הצעה, והיא מקובלת עלי, שאנחנו נפצל את סעיף הזה מהצעת החוק הזו וזה בהתאם לסעיף 121 לתקנון הכנסת, אני מבקש להצביע על הפיצול.

יצחק גלנטי: מי בעד הפיצול?

יצחק גלנטי: הצבעה אין נגד אין נמנעים ההצעה התקבלה.

יצחק גלנטי: הפיצול אכן יתבצע על ההחלטה הזאת.

ג'ודי וסרמן: סעיף 121 לפי תקנון הכנסת, החלטת הוועדה לפי 121 על פיצול לפי החלטת הועדה תובא להחלטת הכנסת.

יצחק גלנטי: תודה, ההחלטה הזאת אכן תבוא למליאה.

יצחק גלנטי: אני מבקש להקריא את סעיף 14.

יצחק גלנטי: תודה רבה לגברתי.

רועי קרת: צריך להוסיף ברשימת הסעיפים את 214, בסעיף קטן (ג) ברשימת הסעיפים להוסיף את 214 ואת 310 שלא היו בנוסח הכחול הקודם.

רועי קרת: סעיף קטן (ג) מתייחס להוראה שמאפשרת לנכה לבחור, אם הוא רוצה, ללכת לפי המסלול הישן או לפי המסלול החדש, כדי להבטיח שאף אחד לא יפגע, זה עניין טכני כי בסעיף הזה נקוב, בכל הסעיפים שתקנו בין הנוסח הכחול לנוסח שמונח לפניכם הוספו עוד כמה סעיפים שתוקנו, למשל סעיף 310, אדוני זה לא היה שהקראתי אותו, שמאפשר תשלום מענק פטירה למי שמקבל עידוד, צריך להכניס אותו לרשימת הסעיפים כי פשוט הוא לא היה בפעם הקודמת.

רועי קרת: גם את 214.

רן כהן: לי יש רק הערה אחת לגבי הנוסח החדש של סעיף 14 (ז) אני מבקש להשמיט את הסיומת ולהשאיר את חובת התייעצות עם והסיומת של זה, אבל לא תוך 90 ימים, כאילו זה עובר אוטומטית, אין מצב כזה מבחינתי.

רן כהן: אני מבקש את זה, אם יש התנגדות תכניס את זה כהסתייגות, אתם תפילו אותי במליאה.

רן כהן: אני לא יכול לעמוד נגד מצפוני.

יצחק גלנטי: אתה מוכן לצאת להתייעצות?

יצחק גלנטי: אני מבקשה הפסקה של שתיים – שלוש דקות.

יצחק גלנטי: הישיבה נפסקה ב- 10:02ו נתחדשה ב- 10:05

שמרית שקד גיטלין: סעיף 14, בנוסח המתוקן שהונח על שולחן הועדה, מכיוון שיש חשש שהנוסח כפי שהוא מונח לא משקף את ההסכמה שהושגה ולפיה הליך ההתייעצות הסתיים תוך 90 יום, זה מובהר לפרוטוקול, וככל שנדרשות הבהרות בנוסח אנחנו מבקשים את אישור היושב ראש להבהיר את זה יותר בנוסח, אבל זאת ההחלטה.

רן כהן: אלו הבהרות נוספות יכול להיות?

שמרית שקד גיטלין: אתם טוענים שזה לא ברור מהנוסח שכתוב, לא קיימה הועדה את ההתייעצות אז יכולים לטעון שהועדה התחילה את ההתייעצות אבל לא סיימה.

רן כהן: זה הכי ברור בעולם, אם הועדה לא דנה 90 יום בעניין, אוטומטית זה נכלל.

ג'ודי וסרמן: סעיף קטן ד' קשור לסעיף 13 ולכן צריך למחוק אותו מהסעיף הזה, לא להצביע על סעיף קטן ד'.

יצחק גלנטי: אם כן אנחנו עוברים להצבעה על סעיף זה.

בלהה ברג: שירשם בפרוטוקול, הסכמה שיש בביטוח הלאומי שברגע שהתקנות יוגשו לוועדה, עותק מהם יועבר לנציבות ששויון לאנשים עם מוגבלות, פשוט שיש הסכמה ואני מבקשת שזה ירשם לפרוטוקול, שברגע שהתקנות יוגשו לועדה עותק מהתקנות ימסר לנציבות שוויון לאנשים עם מוגבלות.

יצחק גלנטי: בבקשה לקרוא את סעיף ח'.

רועי קרת: רק להוסיף גם פה בהתאמה, את סעיפים 214 ו- 310.

מומו נקווה: אני רוצה לנצל את הבמה הזאת, דווקא לברך על היום הזה, ולהעלות את זכרו של חברנו אריה צוקשביץ שמיננו אותו להיות בוועדה, הוא לא זכה להישג הזה, ליום הזה, ואני מאחל לנו, לציבור הנכים בישראל, שנמשיך להיות מאוחדים ושותפים לעשייה המבורכת במטרה של שילוב האדם המוגבל בחברה בישראל.

יצחק גלנטי: אמן ותודה רבה.

רועי קרת: עוד הערה, נודע לי עכשיו לגבי אותו סעיף ח' שהוקרא, בפסקה ח' בשורה התשיעית, כתוב כאן בנוסח חוק זה וסעיף (ג) לא יחול לגביו, אני מבקש למחוק את המילים "וסעיף קטן (ג) לא יחול לגביו", משמעות מחיקת המילים שלאותו נכה שמדובר עליו תהיה סוג בחירה, סעיף קטן (ג).

רן כהן: זה מאוד חשוב.

נחום איצקוביץ: מוחקים את סעיף קטן (ג), משאירים לו את האופציה.

אביעזר גרואר: אני רוצה להגיד לפרוטוקול, שבמידה מסוימת אנחנו נמצאים בעיכוב של שלוש שנים מאז המועד שהיה צריך לקבל את החוק, בתקופה הזאת היו מעט מאוד נכים, ממש קומץ של נכים שלקחו על עצמם את הסיכון, ולמרות המצב של העיוות בחוק הם יצאו לעבודה והפסידו כמובן את הקצבה ואת ההטבות הנילוות.

אביעזר גרואר: אנחנו לא יכולים להחזיר להם את מה שהיה, הדבר שניסיתי לעשות ולא מעט על ידי חבריי, היה ליצור מצב שאותם אלה שיצאו מהקצבה ועכשיו רוצים לחזור ולהיכנס חזרה למערכת של הרפורמה, הם נאלצים לעבור תוקפה מסוימת של שנה או תקופה מסוימת של אכשרה כדי להיכנס לרפורמה, ביקשתי מחבריי מהביטוח הלאומי לגבי קומץ אנשים כאלה.

רן כהן: מה שאמרת איפה מופיע בנוסח.

אביעזר גרואר: זה לא מופיע.

אביעזר גרואר: אנשים עובדים יותר משנה, עובדים שנתיים שלוש שנים.

נחום איצוקביץ: אני רוצה ברשותכם חברים, יש כאן מכלול של רעיונות ושל נושאים, אני מציע שהדברים לפרוטוקול יאמרו אחרי שהיושב ראש יסיים את מלאכת המחשבת של החקיקה, גם לי יש מה לומר לפרוטוקול וגם לך, בואו ונתאזר בסבלנות ברשותכם.

יצחק גלנטי: תודה.

יצחק גלנטי: אנחנו עוברים להצבעה.

רועי קרת: עוד מלה אדוני היושב ראש, העירו לי שיש חששות לגבי בהירות הנוסח, אני רוצה להבהיר מה הפסקה הזאת עושה, הפסקה השניה שעליה דיברנו, הפסקה שממנה מחקנו עכשיו , מה שהיא עושה זה שאם אדם בתוך שנת ההערכות, השנה שהמוסד מקבל לצורך הערכות לביצוע החוק הזה, שהוא חוק מאוד כבד, אדם יצא ממערכת הנכות, בסוף אותה שנה אפשר לבחון אותו כאילו כשהוא יצא ממערכת הנכות כשהחוק היה בתוקף, אנחנו לא מחילים את החוק רטרואקטיבית, בסוף אותה שנה יהיה אפשר להמשיך איתו בתוך מערכת הנכות כאילו הוא היה תכוף בתוך שהחוק נכנס לפעולה.

רן כהן: בקיצור הוא יכול להיכנס למערכת על כל ההטבות שיש בה היום, בעקבות החוק הזה.

יצחק גלנטי: תודה רבה.

יצחק גלנטי: אנחנו עוברים להצבעה על סעיף 14, להוציא כמובן את סעיף קטן ד' שהוא יצא, ובמקום סעיף ז' בנוסח יבוא בהתאם למה שסוכם לגביו.

יצחק גלנטי: מי בעד?

יצחק גלנטי: הצבעה אין נגד אין נמנעים הסעיף התקבל.

יצחק גלנטי: אתם עומדים על כך שנצביע על הכל, יש לי פה ייעוץ משפטי ועל פיו יישק הדבר.

יצחק גלנטי: בסדר רבותיי, אנחנו נעבור כעת להצבעה על כל הצעת החוק כפי שהוקראה.

יצחק גלנטי: הצבעה אין נגד אין נמנעים הצעת החוק התקבלה.

יצחק גלנטי: הצעת החוק עוברת לקריאה שנייה ושלישית.

יצחק גלנטי: אני מברך על ההשתתפות המרבית כאן של כל הגורמים ועל כך שהגענו בשעה טובה ומוצלחת לכלל הבנות והסכמות ולאחר עבודה סיזיפית אנחנו בכל זאת מעברים את הצעת החוק הזאת לקריאה שנייה ושלישית, אני מבקשת את כבוד המנהל הכללי של משרד הרווחה והשירותים חברתיים.

משה כחלון: שמגיעות לו מילים חמות וגם לך אדוני היושב ראש.

נחום איצקוביץ: אני חושב שזה רגע חגיגי בחברה הישראלית, ברשותכם אני מתרגש מהרגע הזה, לא כל יום קורה שהכנסת מחוקקת חוק או שהוועדה מעבירה חוק חברתי כל כך חשוב, בעיניי זה דבר מרגש ואני שמחר שנטלתי חלק בכך, אני רוצה להודות לכל השותפים שהיו בעניין, אני רוצה להודיע כאן לפרוטוקול שמכיוון שהממשלה החליטה שאני עומד בראש יישום דוח לרון, תוקם וועדת מעקב צמודה ליישום החוק בשיתוף של הגורמים, של ארגוני הנכים, של הביטוח הלאומי, של נציבות שוויון לאנשים עם מוגבלות, של משרד הרווחה, אנחנו נביא בפני הוועדה באופן שוטף דיווחים וגם בתקופת הדיונים הללו, עד אשר כל תהליכי החוק ייושמו, נוכל להכניס גם רעיונות וגם שינויים כפועל יוצא של המימוש עצמו.

נחום איצקוביץ: אני רוצה להודות לך באופן אישי על ההבנה הרבה שלך בנושא הזה, תודה רבה לך.

יצחק גלנטי: תודה.

יצחק גלנטי: אני חייב לציין שעיקר עבודת החקיקה נעשתה על ידי הצוות הזה, צוות הייעוץ המשפטי הנכבד.

שכיב שאנן: אני רוצה להיות קצר ולברך באמת על ההגעה לקו הסיום בחוק הזה, ואני מקווה שבשבוע הבא זה יעבור במליאה ויהפוך להיות בשורה גדולה לציבור הנכים במדינת ישראל.

שכיב שאנן: אני מבקש אדוני המנהל הכללי לפנות אליך באופן אישי, בפניה שעשיתי אתמול לשר במליאת הכנסת, אני עובר בדרכי לכנסת ליד האוהל, נמאס לי לראות אותו, זה לא יאה לנו כחברה, האוהל הזה ימשיך להיות עוד הרבה זמן?

שכיב שאנן: אני מבקש לעשות הכל כדי שהאוהל הזה יעזוב והנכים שנמצאים שם יהיו יחד עם הנכים השמחים שנמצאים איתנו.

שכיב שאנן: הנכים הם חלק חשוב מאוד באוכלוסייה שצריך לכבד אותם ולתת להם את כל מה שאפשר.

שכיב שאנן: אני שמח שכתוצאה מהחוק הזה יהיו הרבה נכים שיהיו שמחים לזרוק את השמיכה בבוקר מוקדם ולצאת לעבודה ולתרום לחברה בישראל.

יצחק גלנטי: תודה רבה.

יצחק גלנטי: בבקשה אדוני נציג הנכים.

יואב קרים: כנציג הנכים אני עומד לבכות מרוב התרגשות, החוק הזה בעיניי הוא הדבר הכי חשוב שקרה לציבור הנכים, יחד עם חוק שוויון זכויות לאנשים עם מוגבלויות שהכנסת מחוקקת מאז הכנסת הארבע עשרה.

יואב קרים: אנחנו באמת משתלבים פה במערכת, במשך שנים אמרו לנו "שבו בבית אל תצאו לעבוד כי תפסידו, תתנוונו בבית, אתם לא מסוגלים".

יואב קרים: החוק הזה פותח ונותן לאנשים תקווה ואמונה ביכולות שלהם ואני באמת חושב שהעניין הזה הוא שפעם הראשונה הצלחנו לנהל משא ומתן אמיתי עם נציגים מהאוצר, ומגיע להם בנושא הרבה כבוד בזה, הם, אני בפעם הראשונה אני נתקל בבנאדם שמסוגל לראות גם מעבר לחור שבגרוש.

יואב קרים: באמת אני מתרגש שהצלחנו להגיע למצב שבלי כיפוף ידיים אלא בעבודה אמיתית הגענו לדבר הזה, אני באמת רוצה להודות למי שבלעדיו שום דבר לא היה קורה כי הוא באמת, כמעט שנה היה רכז הוועדה והיום עובד מטעם הנציבות, שום דבר בתהליך הארוך הזה לא היה קורה בלעדייך תודה רבה, ואני רוצה להזכיר שני חברים, אחד מהם הוזכר והוא חשוב מאוד, לצערי הוא לא פה נמצא איתי, אריה צוקשביץ מורי ורבי, מיסד מטה מאבק הנכים, איש מאוד חשוב שהיה חבר בוועדה הזאת, רוני שכטר ואני הינו רק משקיפים.

יואב קרים: וכמובן לשופט לרון זכרונו לברכה עצמו שעשה עבודה נפלאה בתוך הועדה עצמה.

יואב קרים: תודה רבה.

רן כהן: אדוני היושב ראש, אדוני המנהל הכללי, גברתי המנהלת הכללית של המוסד לביטוח לאומי, אני רוצה לומר לכם באמת בהתרגשות גדולה, סך הכל הימים שלנו בכנסת הם לעיתים מעצבנים, מעייפים, מתישים, יש ימים שאני מאושר שאני חבר כנסת וזה אחד מהם, העובדה שאני יכול להיות אפילו חלק קטן מהמכונה הזאת, הפרלמנטרית, שיכולה לעשות מהפכה כזאת בחיי הנכים במדינת ישראל גורם אושר גדול.

רן כהן: אני רוצה לומר בשני משפטים קצרים אדוני היושב ראש, זה לא סתם חוק דרמטי, זה חוק שהופך ליצור מיצג חדש לגבי מעמדם של הנכים, כיושב ראש השדולה של הנכים בכנסת אני אומר לך זו תהיה מהפכה חברתית, זה תהייה מהפכת רווחה, זו תהיה מהפכה כלכלית, זה הולך לשנות את כל מעמדם של הנכים בשוק העבודה הישראלי, הינו עד עכשיו עיוורים ואידיוטים שזה לא היה עד עכשיו.

רן כהן: לכן, לכל העושים במלאכה בעניין הזה, אני יכול לומר באמת תודה רבה גדולה ואני מאוד שמח שפה ושם היה לי חלק בעניין.

רן כהן: אני רוצה משפט אחד להוסיף בשיא הזהירות, ואני אומר את זה מדם ליבי, אני יודע שהיתה פה מחלוקת מאוד קשה בין ארגוני הנכים לגבי הסוגיה הזאת, אני ממש מבקש, מתחנן, דבר אחד כן מכל ארגוני הנכים, לתת הזדמנות למהלך הזה, תנו לו הזדמנות מכל הלב, כי הסיכוי של הנכים עצמם להרגיש את עצמם לא נכים, להרגיש את עצמם ככל האדם ואין דבר יותר חשוב מאשר זה שאדם שגורלו הביא אותו להיות אדם עם מוגבלות, וכולנו אנשים עם מוגבלות, להרגיש שהוא אדם ככל האדם, בשביל זה החוק, כדי שכל אדם ירגיש שהוא ככל האדם, ואני מאוד שמח לתת לזה יד גם במליאת הכנסת בשבוע הבא, אני מקווה, אני אעזור ליושב ראש בכל כוחי ובכל יכולתי.

רן כהן: תודה רבה.

יצחק גלנטי: תודה רבה לחבר הכנסת רן כהן, רשות הדיבור למנהלת הכללית של המוסד לביטוח לאומי, בבקשה.

אסתר דומינסיני: אני בהחלט חושבת שכמו שחבר הכנסת רן כהן הגדיר, זו מהפכה חברתית ממעלה ראשונה, אני חושבת שזה יום חג, אבל כדי שיום החג הזה יהיה שלם, אין ספק שנצטרך לעשות פעולות משלימות כדי להסיר חסמי תעסוקה לנכים, כדי לסייע לנכים להיות מוכנים ולהשתלב בעולם העבודה.

אסתר דומינסיני: באותה מידה נצטרך לעשות מהלכים אצל מעסיקים שיסכימו לקלוט נכים בעבודה, אין ספק ששני המהלכים האלה כולל הליווי המחקרי שהזכיר קודם נחום איצקוביץ הם כלים משלימים, שהחקיקה המתקדמת הזאת תצא מהחוק לפעול ואכן נמצא מהליווי המחקרי שאכן נכים השתלבו בעבודה.

אסתר דומינסיני: לך אדוני היושב ראש אני רוצה להודות מאוד ואני רוצה לומר שזו לי הפעם ראשונה בוועדה שלך ועשית את זה בכשרון רב, תודה רבה.

מומו נקווה: זו השעה שעל הביטוח הלאומי לפתוח את הכספים ולשלם למעסיקים, המהפכה שאנחנו יצאנו אליה אתם שותפים מלאים לה, וביחד נעשה, רק ביחד נעשה את הדברים, כי תמיד טענו אנחנו שאנחנו אנשים רגילים עם צרכים מיוחדים, תנו לנו את הכלים ואנחנו נסייע, אנחנו אוהבים את המדינה, והמדינה היא שלנו כמו של כולם.

יונה קסטל: אני שמח שבהופעתי הראשונה בוועדה זכיתי שחוק שאני חושב, ואני מצטרף לכל אלה שאמרו שהוא מהפכה בתפיסת האדם הנכה עצמו ובתפיסת החברה כפי שהיא רואה את האדם הנכה, יחד עם זאת אני סבור שאחת המלאכות החשובות שמחכות לנו זה לרכוש את האמון של הנכים בתיקון הזה בחקיקה, החשדנות עדיין קיימת ואני חושב שכל הגופים, אגף השיקום של משרד הרווחה, משרד התעשייה, מסחר ותעסוקה והמוסד לביטוח לאומי וגם הנציבות לשוויון אנשים עם מוגבלות תעשה את חלקה.

יונה קסטל: יש לנו חובה גדולה והיא לא תהיה פשוטה, לרכוש את האמון של הנכים שיכנסו לתוך המסלול הזה שנפתח בפניהם, אין לי ספק שגם תהיה מלאכה קשה לרכוש את האמון של מעסיקים, הן במגזר העסקי והן במגזר הציבורי ועוד יותר במגזר הממשלתי, לאפשר לאנשים עם נכות להיקלט על פי השינוי בחקיקה במקום העבודה.

יונה קסטל: תודה רבה.

יצחק גלנטי: תודה רבה אדוני.

יצחק גלנטי: אני מבקש, מאוד נעים לשמוע עכשיו את הסיכום עם ברכות למניהן, אנא מכם לקצר בדברים.

אביעזר גרואר: ברצוני לצטט משהו קצר שקיבלתי בדואר אלקטרוני "..

אביעזר גרואר: מר גרואר שלום, עמי עבר היקר המליץ לי להתייעץ איתך ונתן לי את הכתובת, שמי שירה חורש, אני חרשת, אחת עשרה שנים אני מרותקת לכיסא גלגלים זמנית, אני עובדת בגלובס מזה שבע שנים ככתבת ועורכת באתר האינטרנט, הבעיה שלי שאני מתקדמת בעבודה ומעניקים לי יותר ויותר אחריות אבל אי אפשר לתת לי את ההעלאה שמגיעה לי.

אביעזר גרואר: על הקצבה אני לא יכולה להרשות עצמי לוותר, אני עובדת מהבית ונעזרת בעובדת זרה, וגם נמצאת בשיקום, חשבתי להגיש עתירה לבית הדין הגובה לצדק בנדון, האם זה חלום באספמיה?

אביעזר גרואר: תודה ושבוע נהדר שירה.

אביעזר גרואר: .".

אביעזר גרואר: את זה היא כתבה לאחר שנאלצתי להגיש עתירה לבית הדין הגובה לצדק, שקצת עזר וקצת סייע בעניין הזה, אני חושב ששירה וצ'קו בוגליל שהיו חברים בעתירה לבית הדין הגבוה לצדק שהגשתי ואחרים, מקבלים עכשיו אופק חדש והזדמנות בלתי רגילה לעניין.

אביעזר גרואר: אבל כמו שאמרה כאן המנהלת הכללית של המוסד לביטוח לאומי, ישנם שני חלקים למשוואה, יש מה שנקרא – "סור מרע ועשה טוב".

אביעזר גרואר: עשינו את הסור מרע, את החסם המרכזי, תודה לאל, אם אפשר לומר בלשון עשינו, אני בוודאי שמח ומודה על השותפות בעניין הזה, אבל עכשיו יש מאמץ גדול מאוד ש – ועשה טוב, ובאמת אני יודע שהמנהל הכללי של משרד הרווחה בראשות השר יצחק הרצוג, המוסד לביטוח לאומי ואחרים ראו את זה כמשימה ראשונה, ואני מקווה שהוועדה גם כן תסייע בדבר המרכזי לסייע מצד אחד בעניין הזה, וגם כמובן התפקיד הגדול של הנכים באמת להוכיח שהמאמץ הזה הוא באמת משתלם ואפשרי, כי יש כאלה שאינם מאמינים בזה ואנחנו כולנו כן מאמינים בהצלחה הזאת.

אביעזר גרואר: תודה רבה.

יצחק גלנטי: תודה רבה.

רן כהן: נדמה לי שיהיה טעם שאתה תקבע שבעוד שנה, ממש בתום מושב הקיץ נקבל דוח ביצוע, דוח על מה קרה.

אביעזר גרואר: אני באמת רוצה להודות באופן אישי, אני עשר שנים בתוך הנושא הזה ומאז 2002 בתוך המאבק, הוזכר כאן השופט לרון זכרונו לברכה, ולאלמנתו, רצינו כולנו שהדבר הזה יסייע, אני גם רואה אותו כרבי ומורי בעניין, הזכרנו כמובן את אריה צוקשביץ זכרונו לברכה, אני מבקש להודות באמת לכל הגורמים כולל המוסדיים שנמצאים כאן איתנו, עירית פלדמן שאני רוצה להודות לה על המאמץ הגדול, לא מעט מחלוקות היו אבל רובן ברוח חיובית ועניינית, אני באמת רוצה להודות לך אדוני היושב ראש, זו ההזדמנות הראשונה שלי להיכנס לתחום מהסוג הזה, והרבה תודה.

יצחק גלנטי: תודה אדוני.

יצחק גלנטי: יש לנו מחויבות לכנסת להתייצב בפני המליאה, מחר העיתונות תקטול אותנו שאנחנו לא נמצאים במליאה אלא נמצאים במקום אחר.

יצחק גלנטי: אני רוצה לסכם את הדברים, אכן הצעת החוק הזו תביא למהפכה חיובית ביותר בחיי הנכים בישראל, אני גם בטוח שהיא תאפשר להם להשתלב בשוק העבודה באופן שוויוני מבלי לאבד את זכאותם לקצבת נכות, והם אכן יהיו חלק אורגני, טבעי בחיי החברה הישראלית.

יצחק גלנטי: תודה רבה לכולם, הישיבה נעולה.